स्मृति का कार्यक्रम स्थगित
केंद्रीयमानव संसाधन विकास मंत्री स्मृति ईरानी के झारखंड आगमन का कार्यक्रम स्थगित हो गया है। उन्हें आठ जनवरी को आरयू और आईएसएम, धनबाद के दीक्षांत समारोह में बतौर मुख्य अतिथि शामिल होना था। ईरानी के हाथों इन दोनों शिक्षण संस्थानों के टॉपरों को गोल्ड मेडल दिया जाना था।
केंद्रीय मानव संसाधन विकास विभाग ने कार्यक्रम स्थगित होने संबंधी सूचना राजभवन को भेज दी है। इस सूचना से राज्य में पहली बार किसी केंद्रीय मंत्री द्वारा दो कन्वोकेशन में शामिल होने का इतिहास बनते-बनते रह गया। कार्यक्रम क्यों स्थगित किया गया है, इसकी जानकारी अभी तक नहीं मिली है।
डेढ़साल पहले मांगा था आवेदन
कन्वोकेशनके लिए डेढ़ साल पहले (अगस्त 2014 में) आवेदन आमंत्रित किए गए थे। स्मृति ईरानी का कार्यक्रम स्थगित होने से एक बार फिर ऊहापोह की स्थिति उत्पन्न हो गई है। इस दीक्षांत समारोह में वर्ष 2013 में पास स्टूडेंट्स के बीच डिग्री वितरित की जानी थी। दो बैच का रिजल्ट और चुका है। इन दोनों बैच के स्टूडेंट्स को भी दीक्षांत का इंतजार था।
विश्वविद्यालय अनुदान आयोग (यूजीसी) के नियमानुसार, यूनिवर्सिटी के दीक्षांत समारोह में सिर्फ पीजी और पीएचडी पास अभ्यर्थियों में ही डिग्री प्रदान की जा सकती है। जबकि स्नातक पास अभ्यर्थियों के लिए संबंधित कॉलेजों में ग्रेजुएट सेरेमनी का आयोजन होना है। इसमें एक नियम यह भी है कि कॉलेजों में ग्रेजुएशन सेरेमनी का आयोजन तभी होगा, जब यूनिवर्सिटी स्तर पर दीक्षांत समारोह संपन्न हो चुका होगा। ऐसे में यदि यूनिवर्सिटी में दीक्षांत समाराेह टल गया तो कॉलेजों में भी ग्रेजुएट सेरेमनी पर ग्रहण लग सकता है।
आरयू के 29वें कन्वोकेशन में 37 टॉपरों को गोल्ड मेडल दिया जाना है। वहीं 1828 स्टूडेंट्स के बीच उपाधि प्रदान की जानी है। इसकी लिस्ट आरयू प्रशासन ने तैयार कर ली है। मंगलवार को भी आरयू के परीक्षा विभाग में असिस्टेंट रजिस्ट्रार डॉ. गौरी शंकर तिवारी समेत कई कर्मचारी काम में जुटे दिखे।
आरयू के वीसी डॉ. रमेश पांडेय के कार्यकाल का यह पहला दीक्षांत समारोह था, इसलिए इसे यादगार बनाने की तैयारी युद्ध स्तर पर चल रही थी। क्रिसमस अवकाश के बावजूद आरयू के अधिकारी तैयारी में जुटे थे। समारोह में शामिल होनेवाले अभ्यर्थियों के लिए उपाधि भी तैयार कर ली गई थी। दीक्षांत मंडप में कुर्सियां और टेंट लगाने के लिए टेंडर भी जारी कर दिया गया था। वहीं समारोह को सफल बनाने के लिए आधा दर्जन कमेटियां गठित की गई थीं।
hin_Deva hin_Deva hin_Deva hin_Deva hin_Deva hin_Deva awa_Deva hin_Deva